[{"text_idx": "#000003", "text": "Y Gymraeg yn y Coleg"}, {"text_idx": "#000004", "text": "Mae\u2019r awdur a\u2019r darlunydd angerddol Sarah King yn gosod y bar gyda\u2019i sgiliau ysgrifennu cynhwysol a\u2019i llyfrau darluniadol. Mae Sarah, tiwtor yn y Coleg, yn gweithio\u2019n agos gyda\u2019r rhai sydd ag anghenion dysgu ychwanegol sydd wedi bod yn sbardun i\u2019w hanturiaethau llythrennedd."}, {"text_idx": "#000005", "text": "Cyhoeddwyd llyfr lluniau cyntaf Sarah, \u201cDaisy\u2019s Dreadful Do,\u201d yn 2017 ac ers hynny mae hi wedi ysgrifennu tair nofel lawn i blant dros gyfnod o bedair blynedd."}, {"text_idx": "#000006", "text": "Eglurodd Sarah y rheswm tu o\u0302l i\u2019r nofelau hudolus hyn, \u201cFy nymuniad ysgrifennu yw swyno, difyrru, iachau a chysuro plant trwy ysgrifennu cynnwys cynhwysol a doniol iddyn nhw ei ddarllen, ei wylio neu wrando arno.\u201d"}, {"text_idx": "#000007", "text": "Yn ystod cyfnod heriol y pandemig cafodd Sarah covid hirdymor, ond defnyddiodd ei thechnegau ysgrifennu er mantais iddi."}, {"text_idx": "#000011", "text": "Yn dilyn ei hangerdd am ysgrifennu, cyrhaeddodd llyfr Sarah, \u2018Saffi\u2019s Super Senses,\u2019 restr fer cystadleuaeth Firefly Press 2022 am y ffuglen plant newydd orau o Gymru."}, {"text_idx": "#000013", "text": "Yn ystod y flwyddyn ddiwethaf mae gwaith Sarah wedi\u2019i gyhoeddi yn \u2018The Toy\u2019, cylchgrawn llenyddol newydd i blant, ar \u2018The Dirigible Balloon\u2019 ac yn y cylchgrawn \u2018Soul and Spirit\u2019."}, {"text_idx": "#000014", "text": "Fodd bynnag, nid yw taith ysgrifennu Sarah yn dod i ben yma. Yn ddiweddar cwblhaodd gomisiwn ar gyfer The Book-Trust, gan ddarlunio a chreu cynnwys amlgyfrwng ar gyfer \u2018Amser Rhigwm Mawr Cymru \u2013 Big Welsh Rhyme Time 2023\u2019 a gyrhaeddodd 25,000 o blant mewn 550 o ysgolion a lleoliadau yng Nghymru."}, {"text_idx": "#000015", "text": "Ar hyn o bryd mae Sarah wedi ymuno a\u0302 \u2018The Golden Egg Academy\u2019 fel rhan nesaf o\u2019i thaith ysgrifennu, lle bydd yn gweithio gyda\u2019r golygydd arobryn Imogen Cooper i gwblhau ei nofel ddiweddaraf i blant."}, {"text_idx": "#000016", "text": "Aeth Sarah ymlaen i ddweud, \u201cYn y prosiect newydd cyffrous hwn, bydda i\u2019n dathlu cymuned gyffrous, caredigrwydd a goruwchbwerau\u2019r plant sy\u2019n mynychu Canolfan Adnoddau Dysgu ysgol gynradd trwy hud a hiwmor."}, {"text_idx": "#000017", "text": "\u201cFy nghyngor i awduron eraill ac unrhyw un sy\u2019n dilyn breuddwyd fawr fyddai, peidiwch a\u0302 gadael i eraill ddiffinio pwy ydych chi, byddwch yn driw i chi\u2019ch hun a dewiswch eich llwybr eich hun. Cloddiwch yn ddwfn am y penderfyniad a\u2019r ysbryd y bydd eu hangen arnoch, dydy\u2019r lleoedd harddaf byth yn hawdd nac yn gyflym i\u2019w cyrraedd.\u201d"}, {"text_idx": "#000018", "text": "I gael rhagor o wybodaeth am waith Sarah, ewch i\u2019w chyfrif Instagram @pembrokeshirepoet"}]